Kamu bisa jelasin ke aku soal Sultan Adam dalam bahasa banjar?

Sultan Adam atawa nang bangaran langkap Sulthan Adam Al-Watsiq Billah bin Sultan Sulaiman Saidullah II adalah Sultan Banjar nang mamarintah antara 3 Juni 1825 - 1 Nupimbir 1857. Al-Watsiq Billah matan ngaran sidin baasal matan galar nang dipakai bubuhan Khalifah dinasti Abbasiyah. Sultan Adam dilahirakan di kampung Karang Anyar, Karang Intan, Kabupatin Banjar, Prupinsi Kalimantan Salatan. Sultan Adam adalah anak Sultan Sulaiman Rahmatullah nang paling tuha, dangsanaknya ada 22 ikung. Dangsanak sauma saabah 5 ikung, dangsanak saabah 17 ikung.

Di masa pamarintahan Sultan Adam, pusat pamarintahan ada di Keraton, Sasaran, wan Pasayangan (Jl. Demang Lehman), Martapura. Sidin mandapat galar Sultan Muda mulai tahun 1782. Rahat sidin maninggal pada 1 Nupimbir 1857, tarjadi krisis suksesi. Pas sidin maninggal ada 23 Pangiran kaluarga parak Sultan Adam nang tadiri matan 3 anak laki-laki, 13 cucu laki-laki, 3 dangsanak laki-laki, 4 sapupu laki-laki (balum tamasuk ratu/putri/gusti wan lakinya masing-masing).